Yosif Bageri

Yosif Bageri (; 1870 yıl, Nistrovo — 1915 yıl, Priştina) — Albaniä pedagogı, şağire häm millätçese.

 Biografiäse 
Yosif Bageri Nistrovoda pravoslawlıq dinen totuçı ğailädä tuğan. Sofiägä emigratsiägä kitkän, anda itekçe bulıp eşlägän häm alban millätçe xäräkäte belän qızıqsınğan.

1893 yılnıñ ğinwarında Bageri Deshira («Teläk») mädäni cämğiätenä nigez saluçılarnıñ berse bulğan häm 1899 yılnıñ axırında İstanbulda alban şağire Nayım Fraşeri belän oçraşudan tirän tä’sirlängän. Anıñ ulı Xristo Bagerov Eçke makedon inqıylabi oyışması suğışçısı bulğan häm 1906 yılda Makedoniädä üterelgänДебър, година ІІ, брой 10, 3 юни 1906, с. 4.Аврамов, Стефан. Революционни борби въ Азоть (Велешко) и Порѣчието, - в: Материяли за историята на македонското освободително движение, Издава Македонскиятъ Наученъ Институтъ, Книга X, Печатница П. Глушковъ, София 1929, с. 136..

1909 yılnıñ mayınnan 1911 yılğa qädär Bageri Sofiädä alban telendä Shqypeja e Shqypenis / Albanski orel (Alban börkete) isemle gäzit bastırğan, ul ike atnağa ber tapqır çıqqan häm säyäsät häm mäğärifkä bağışlanğan.

Albaniä bäysezlek alğaç, 1912 yılda Bageri Durresqa küçengän, anda Ushtimi i Krujës / L'Echo de Croya (Kruya qaytawazı) milli atnalığın möxärrirlägän. Yosif Bageri 1915 yılda Priştinada wafat bulğan. Bageri şiğri äsärlär, proza häm säyäsi mäqälälär avtorı bulğan. Ul, ayırım alğanda, 1910 yılda Sofiädä çıqqan Kopësht Malsori (Tawçılar baqçası) antologiäsendä avtorlarnıñ berse bulğan.

 İskärmälär 

Төркем:Албания шагыйрьләре
Төркем:Албания язучылары
Төркем:Приштинада вафатлар